system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Moby?
assistant
Richard Melville Hall (n. 11 septembrie 1965, New York), cunoscut după numele de scenă Moby, este un muzician, DJ, cantautor și fotograf american. El este bine-cunoscut pentru muzica sa electronică, stilul de viață vegan și apărarea drepturilor animalelor. Moby a vândut peste 20 de milioane de albume în lumea întreagă.AllMusic îl consideră drept "una din cele mai importante figuri din muzica dance a anilor '90, ajutând stilul să ajungă până la mainstream atât în UK cât și în America". Moby este de asemenea și numele trupei sale.

Numele de Moby este luat de la celebra carte Moby Dick a scriitorului american Herman Melville. Moby susține că se înrudește cu Herman, alegându-și pseudonimul ca un tribut adus acestuia.

A început ca un DJ care produce muzică house/rave, după care a scos albumul "Play", care a ajuns în mai multe topuri de specialitate. Deși se încadra tot în muzica electronica, albumul era cu totul și cu totul diferit de primele lui experiențe muzicale fiindcă, spre deosebire de house-ul primelor lui piese, stilul ultimelor bate mai mult înspre trip hop.

După o vreme, Moby s-a reprofilat pe pop/rock, caracter muzical care predomină și pe albumul "Hotel" (2005). 

Recent, Moby s-a implicat într-un proiect aerospațial, în urma căruia speră să devină primul cântăreț care va ajunge în spațiu.

Discografie
Albume de studio

 Moby (1992)
 Ambient (1993)
 Everything Is Wrong (1995)
 Animal Rights (1996)
 Play (1999)
 18 (2002)
 Hotel (2005)
 Last Night (2008)
 Wait for Me (2009)
 Destroyed (2011)
 Innocents (2013)
 Long Ambients 1: Calm. Sleep. (2016)
 These Systems Are Failing (2016)
 More Fast Songs About the Apocalypse (2017)
 Everything Was Beautiful, and Nothing Hurt (2018)
 Long Ambients 2 (2019)
 All Visible Objects (2020)
 Live Ambients – Improvised Recordings Vol. 1 (2020)
 Reprise (2021)

 Videografie

 Play: The DVD (2001)
 18 B Sides + DVD (2003)
 Earthlings (2005)
 The Hotel Tour 2005 (2006)
 Go: The Very Best of Moby (2006)
 Go: A Film About Moby (2006)
 The Awakening: An introduction to The Interconnectedness of Life (2014) 
 What's in Your Fridge? (2014)

Lucrări publicate 
 „Porcelain”

Premii

Referințe

Bibliografie

Legături externe

Moby la Yahoo! Directory

Nașteri în 1965
Muzicieni americani
Oameni din New York